รถเข็นขายโรตีหน้าเซเว่นในซอยเพชรบุรี 5 เป็นของคุณลุงและคุณป้าที่ขายมานานมากแล้วค่ะ เดิมเคยมาขายทุกวัน แต่เดี๋ยวนี้คุณลุงกับคุณป้าหันไปเอาดีทางด้านการขายข้าวโพดคั่วในเวลากลางวัน ทำให้ไม่ได้ขายทุกวันเหมือนเมื่อก่อนแล้ว

สำหรับโรตีธรรมดาแผ่นละ 10 บาท โรตีใส่ไข่แผ่นละ 15 บาท และยังมีโรตีใส่กล้วยอีกด้วยค่ะ ร้านนี้เป็นร้านที่ขายโรตีในราคาที่ถูกสุดในซอยแล้วค่ะ โดยจะใช้น้ำมันในการทอดโรตี ซึ่งเราชอบมากกว่าใช้มาการีนทอดนะคะ อย่างน้อยก็ไม่เสี่ยงกับทรานส์แฟตล่ะเนอะ

วันนี้สั่งโรตีใส่ไข่ คุณลุงจะมีออพชั่นใส่ห่อแล้วฉีกเป็นชิ้นพอดีคำก่อนราดด้วยนมข้นหวานและน้ำตาลหรือไม่ก็ราดนมโรยน้ำตาลแล้วม้วนเป็นห่อกลมๆ ค่ะ เราเลือกห่อแบบกลมๆ มา เพราะแบบนี้นมจะซึมเข้าไปในโรตีได้ดีกว่า อิอิ อร่อยลืมอ้วนไปเลยค่ะ